Държавен вестник, бр. 60, 2004 г., стр. 57

Б Р О Й  60
Д Ъ Р Ж А В Е Н   В Е С Т Н И К
С Т Р .  57
СПОГОДБА
между Република България и Арабска репуб-
лика Египет за избягване на двойното данъчно
облагане и предотвратяване на отклонението
от облагане с данъци върху доходите
(Ратифицирана със закон, приет от ХХХIХ
Народно събрание на 10 септември 2003 г.—ДВ,
бр. 84 от 2003 г. В сила от 11 май 2004 г.)
Правителството на Република България и
правителството на Арабска република Египет,
желаейки да сключат Спогодба за избягва-
не на двойното данъчно облагане и предотвра-
тяване на отклонението от облагане с данъци
върху доходите,
се договориха, както следва:
Член 1
Обхват по отношение на лицата
Тази спогодба се прилага спрямо лица, кои-
то са местни лица на едната или на двете дого-
варящи държави.
Член 2
Данъци, за които се прилага спогодбата
1. Тази спогодба се прилага за данъци върху
доходите, налагани от страна на всяка догова-
ряща държава или на нейни органи на местна
власт, независимо от начина на тяхното съби-
ране.
2. За данъци върху доходите се считат всич-
ки данъци върху общия  доход или върху отдел-
ни елементи на дохода, включително данъците
върху приходи от отчуждаване на движимо или
недвижимо имущество, както и данъците върху
прираста на имуществото.
3. Съществуващите данъци, за които се при-
лага спогодбата, са по-специално:
а) за Египет:
(i) данъкът върху доходите от недвижимо
имущество (включително поземленият данък
и данъкът върху сградите);
(ii) унифицираният данък върху дохода на
физическите лица;
(iii) данъкът върху печалбите на дружествата;
(iv) вноската за развитие на финансовите
ресурси на държавата;
(v) допълнителните данъци, които се нала-
гат като процент от посочените данъци или по
друг начин
(по-нататък наричани “египетски данък”);
б) за Република България:
(i) данъкът върху дохода на физическите
лица;
(ii) корпоративният подоходен данък;
(iii) патентният данък
(по-нататък наричани “български данък”).
4. Спогодбата ще се прилага и за всички
подобни по естеството си данъци, които са въ-
ведени след датата на подписване на тази спо-
годба като допълнение или вместо съществува-
щите данъци. Компетентните органи на дого-
варящите държави ще се уведомяват взаимно
за всички съществени изменения, извършени в
съответните им данъчни закони.
Член 3
Общи определения
1. По смисъла на тази спогодба, освен ако
контекстът не изисква друго:
а) (i) терминът “Египет” означава терито-
рията на Арабска република Египет, а когато е
употребен в географски смисъл, включва тери-
ториалното море и всяка територия извън те-
риториалните води, прилежаща към крайбреж-
ната ивица, върху която Египет упражнява су-
веренни права в съответствие с египетското
законодателство и международното право и
която е или впоследствие може да бъде опреде-
лена като територия, в която Египет може да
упражнява права по отношение на морското
дъно или подпочвеното пространство и техни-
те природни богатства;
(ii) терминът “България” означава Репуб-
лика България, а когато е употребен в гео-
графски смисъл, означава територията и тери-
ториалното море, върху които тя  упражнява
своя  държавен суверенитет, а така също и кон-
тиненталния шелф и изключителната иконо-
мическа зона, върху които тя упражнява суве-
ренни права и юрисдикция  в съответствие с
международното право;
б) термините “едната договаряща държава”
и “другата договаряща държава” означават
Египет или България според изискванията на
контекста;
в) терминът “лице” включва физическо лице,
дружество или всяко друго сдружение от лица;
г) терминът “дружество” означава всяко
юридическо лице или всяка общност, която се
третира като юридическо лице за целите на
данъчното облагане;
д) термините “предприятие на едната дого-
варяща държава” и “предприятие на другата
договаряща държава” означават съответно
предприятие, ръководено от местно лице на
едната договаряща държава, и предприятие,
ръководено от местно лице на другата догова-
ряща държава;
е) терминът “международен транспорт” оз-
начава всеки превоз с кораб или самолет, из-
вършван от предприятие на едната договаряща
държава, освен ако корабът или самолетът се
експлоатира изключително между места, на-
миращи се в другата договаряща държава;
ж) терминът “компетентен орган” означава:
(i) за Египет министъра на финансите или
негов упълномощен представител;
(ii) за България министъра на финансите или
негов упълномощен представител;
з) терминът “национално лице” означава:
(i) всяко физическо лице, притежаващо граж-
данство на едната договаряща държава;